Diari Oficial de la Generalitat Valenciana


Sumari del DOGV 9365, del 20-06-2022 (2022/5176)

Informació pública de l'expedient d'expropiació forçosa dels béns afectats a l'àmbit de la zona verda dotacional SJL en la zona de la Cantareria.
-------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5176


Data del document
:   01-06-2022

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informació pública de l'expedient d'expropiació forçosa dels béns afectats a l'àmbit de la zona verda dotacional SJL en la zona de la Cantareria. [2022/5176]  
Vist l'expedient 3714/2022, sobre informació pública del projecte d'expropiació pel procediment de taxació conjunta dels béns afectats a l'àmbit de la zona verda dotacional SJL a la zona de la Cantareria d'Ontinyent.  
Mitjançant el Decret de l'Alcaldia de l'Ajuntament d'Ontinyent núm. 1925/2022, d'1 de juny del 2022, s'ha acordat sotmetre a informació pública, pel termini d'un mes, el projecte d'expropiació per taxació conjunta dels béns afectats a l'àmbit de la zona verda dotacional SJL a la zona de la Cantareria d'Ontinyent, que inclou els documents assenyalats a l'article 112 del Decret legislatiu 1/2021, de 18 de juny, text refós de la Llei d'ordenació del territori, urbanisme i paisatge.  
  
Les persones que puguen resultar interessades poden formular les observacions, reclamacions o valoracions contradictòries que consideren convenients, en particular pel que fa a la titularitat o valoració dels béns i drets afectats, durant el termini d'un mes des de la publicació d'aquest anunci al Diari Oficial de la Generalitat valenciana.  
  
Les taxacions es notificaran individualment a les persones que apareguen com a titulars de béns o drets a l'expedient, mitjançant trasllat literal del corresponent full d'apreuament i de la proposta de fixació dels criteris de valoració, perquè, en el termini d'un mes comptat a a partir de la data de la notificació, accepten o rebutgen el full d'apreuament esmentat i formulen, en cas de disconformitat, el seu propi full d'apreuament, sense perjudici de les al·legacions que consideren convenients.  
Aquest anunci servirà de notificació a les persones interessades, en cas que no es puga efectuar la notificació personal.  
El projecte d'expropiació pel procediment de taxació conjunta dels béns afectats a l'àmbit de la zona verda dotacional SJL a la zona de la Cantareria d'Ontinyent es podrà consultar, durant el termini esmentat, a les oficines municipals o a la pàgina web de l'Ajuntament d'Ontinyent a la adreça electrònica següent:   
https://www.ontinyent.es/va/pagina/projecte-expropiacio-finques-afectades-actuacio-zona-cantereria.   
  
Resolts els tràmits d'informació pública i al·legacions, finalitzarà l'expedient mitjançant resolució motivada, la qual cosa legitimarà l'ocupació dels béns o drets afectats, previ pagament o dipòsit de l'import íntegre de la valoració establerta, amb els efectes previstos a la Llei d'expropiació forçosa. Les persones interessades podran impugnar la resolució definitiva davant del jurat provincial d'expropiació forçosa, a l'efecte de revisar el preu just.  
  
Ontinyent, 1 de juny de 2022.- L'alcalde: Jorge Rodríguez Gramage.